《壶中天 寿朋友八月廿二》
宋代·佚名

清凉天气，正中秋过后，恰才七日。岳降生申逢令旦，听得欢声洋溢。

戏彩堂前，两行珠翠，酒劝杯浮碧。祝君遐算，寿星长对南极。

仰羡性地宽闲，平生酷爱，占断倾城色。好展少年攀桂手，同作蟾宫□客。

料想嫦娥，一枝留待，已得真消息。馨香满袖，凤楼人尽怜惜。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。